Diari Oficial de la Generalitat Valenciana


Sumari del DOGV 3507, del 01-06-1999 (1999/5090)

RESOLUCIÓ de 28 de maig de 1999, de la Sotssecretaria de Justícia, per la qual s'atorguen destinacions corresponents al concurs de trasllats de data 15 de febrer de 1999 (BOE i DOGV del 24 de febrer de 1999), amb el qual s'oferien places vacants de nova creació dels cossos d'oficials, auxiliars i agents de l'administració de justícia a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3507

Data del DOGV
:   01-06-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/5090


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 28 de maig de 1999, de la Sotssecretaria de Justícia, per la qual s'atorguen destinacions corresponents al concurs de trasllats de data 15 de febrer de 1999 (BOE i DOGV del 24 de febrer de 1999), amb el qual s'oferien places vacants de nova creació dels cossos d'oficials, auxiliars i agents de l'administració de justícia a la Comunitat Valenciana. [1999/S5090]
  
Vist l'expedient instruït com a conseqüència del concurs de trasllats convocat per la Resolució de 15 de febrer de 1999 (BOE i DOGV del 24), per ocupar places vacants en òrgans de nova creació entre oficials, auxiliars i agents de l'administració de Justícia en la Comunitat Valenciana.
  
Aquesta Sotssecretaria de Justícia, d'acord amb el que disposen els articles 455 i 494 de la Llei Orgànica 6/1985, d'1 de juliol, del Poder Judicial i els articles 54, 55 i 57 del Reial Decret 249/1996, de 16 de febrer, amb el qual s'aprova el Reglament Orgànic dels Cossos d'Oficials, Auxiliars i Agents de l'Administració de Justícia, resol:
  
Primer
  
Fer públiques les destinacions que amb caràcter definitiu han estat adjudicades als funcionaris que han participat en el concurs de trasllats convocat per la Resolució de data esmentada anteriorment, que es corresponen amb els relacionats en l'annex I de la Resolució de convocatòria.
  
Segon
  
Excloure del concurs de trasllats els funcionaris que es relacionen en l'annex II.
  
Tercer
  
Declarar caducades les instàncies presentades pels participants en aquest concurs que no han obtingut destinació, per la qual cosa no seran tingudes en compte en futurs concursos de trasllats.
  
Quart
  
Els funcionaris hauran de prendre possessió de la seua destinació el dia 10 de juny de 1999, data en què iniciaran la seua activitat els òrgans judicials els llocs de treball dels quals són objecte d'aquesta resolució i cessaran en les seues destinacions d'origen tres dies abans de la data indicada si es tracta de la mateixa localitat i a partir de l'endemà de la publicació d'aquesta resolució en el Boletín Oficial del Estado quan supose canvi de localitat.
  
Si la resolució comporta el reingrés al servei actiu a l'administració de justícia en els cossos d'oficials, auxiliars i agents, el termini de possessió haurà de computar-se des de l'endemà de la publicació d'aquesta resolució en el Boletín Oficial del Estado, però en aquest cas l'esmentat període no resulta retribuït, ja que es produeix abans de formalitzar-se el reingrés en els cossos d'oficials, auxiliars o agents i, per tant, no pot ser computat com a de serveis efectius.
  
En el cas que els funcionaris reingressats per mitjà d'aquest concurs es trobaren en actiu en un altre cos i no volgueren que s'interrompera la seua relació de servei amb l'administració, atesa la necessitat de comptar amb el temps indispensable per efectuar la presa de possessió, podran sol·licitar al president, jutge, fiscal o cap de l'organisme de la seua actual destinació, un permís retribuït d'un dia si no hi ha canvi de localitat o de dos en cas contrari, llevat d'aquells casos en què hauran de desplaçar-se a Canàries, Illes Balears, Ceuta o Melilla, i en aquest cas el permís podrà ser de fins a tres dies (article 66.1.g del Reglament Orgànic) i es tindran per cessats en la seua antiga destinació amb la data immediatament anterior a la de la seua possessió en la nova plaça de reingrés.
  
La comunitat autònoma competent o la gerència territorial que corresponga els concedirà d'ofici l'excedència en el cos de procedència si aquesta es produeix en un cos al servei de l'administració de Justícia, on seran tinguts per cessats amb la data anterior a la de la seua possessió en els cossos d'oficials, auxiliars o agents a fi d'evitar la interrupció en la percepció dels seus havers.
  
Contra aquesta resolució, que esgota la via administrativa, es podrà interposar un recurs contenciós administratiu davant els jutjats contenciosos administratius de València, en un termini de dos mesos comptadors des de l'endemà de la seua publicació, d'acord amb el que disposen els articles 8.2, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant la Sotssecretaria de Justícia, en el termini d'un mes comptador a partir de l'endemà de la seua publicació, d'acord amb el que disposen els articles 116 i 117 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.